# Csillagok háborúja I: Baljós árnyak

### A Wikipédiából, a szabad lexikonból.

Csillagok háborúja I: Baljós árnyak
A film plakátja angolul
Rendező: | George Lucas
Producer: | Rick McCallum George Lucas
Forgatókönyvíró: | George Lucas
Főszerepben: | Liam Neeson Ewan McGregor Natalie Portman Jake Lloyd Ian McDiarmid
Zene: | John Williams
Operatőr: | David Tattersall
Vágó: | Ben Burtt Paul Martin Smith
Forgalmazó: | 20th Century Fox
Bemutató: | 1999. május 19 (USA)
Időtartam: | 133 perc
Nyelv: | angol
Költségvetés: | $115,000,000
IMDb

A Csillagok háborúja I: Baljós árnyak George Lucas által rendezett és 1999-ben kiadott film. Ez volt az első film abban a trilógiában, amely megelőzte az eredeti Csillagok háborúja trilógiát (1977 - 1983) és az első, amely a hat részes mondát fogja alkotni.

## [szerkesztés] Cselekménye

Figyelem: Itt a cselekmény részleteit vagy a végkifejletét is olvashatod.

A film cselekményének időpontja 32 YE. A Naboo bolygó és a Kereskedelmi Szövetség közti vita a bolygó blokádjához vezet. Valorum, a Főkancellár két jedi lovagot (Qui-Gon Jinn és Obi-Wan Kenobi) küld, hogy megoldják a konfliktust. A Kereskedelmi Szövetség titkos szövetségben áll Darth Sidious Sith lorddal. Sidious elrendeli a Szövetségnek, hogy foglalják el a Naboo bolygót és öljék meg a jedi lovagokat. A jedik megmenekülnek a Szövetség űrhajójáról és a Naboo-ra érkeznek. Itt találkoznak Jar Jar Binks-el, aki segítségükre lesz, hogy Theed-re (Naboo fővárosa) érjenek. Itt kiszabadítják Amidala királynőt és Sio Bibble kormányzót a Szövetség robot katonái kezei közül. Ezután Coruscant fele indulnak, hogy a Szenátustól segítséget kérjenek. Mielőtt odaérnének, kényszerleszállást kell vérgehajtaniuk a Tatooine bolygón. Mialatt alkatrészek után járkálnak, találkoznak Anakin Skywalkerrel, egy rabszolga gyermekkel, aki segítségükre lesz az alkatrészek kifizetésében. Qui-Gon Jinn rájön, hogy a fiú egy potenciális jedi lehet, ezért magával viszi Coruscantra, ahol a királynő a Galaktikus Köztársaság vezetésétől remél gyors segítséget és a bolygóját éhínséggel fenyegető blokád feloldását, de végül ráun a Szenátus cselekvésképtelen bürokráciájára és visszatér a Naboo bolygóra, hogy megvédelmezze az invázió ellen. Itt szövetségre lép a benszülött Gunganokkal. A nabooi csata során a Gunganok és emberek szövetsége visszavonulásra kényszerül, ám közben Anakin elpusztítja a vezérhajót, így a Kereskedelmi Szövetség vereséget szenved. Sajnos egy Darth Maul nevű Sith megöli Qui-Gont. A Jedi Tanács, kételyei ellenére elhatározza, hogy Anakint jediként fogják nevelni és Obi-Wan Kenobira bízzák felkészítését.

## [szerkesztés] A filmezés

A film költségvetése 115 millió USD volt. A legnagyobb részét az angol Leavesden Studios filmezte, néhány részt a tunéziai sivatagban és az olasz Palazzo Reale kastélyban filmeztek.

## [szerkesztés] A közönség reakciója

Egy hatalmas marketing kampány után (Drew Struzan készítette a film plakátját) a közönség példa nélküli lelkesedéssel fogadta a sorozat első részét.

A drága pénzbe került speciális effektusok nem tűntek annyira látványosnak, mint amennyire a közönség elvárta volna. A konkurens film, A Mátrix nyerte el abban az évben az Oscar-díjat az effektusokért. Ez volt az első alkalom, hogy egy Csillagok háborúja film vesztett ebben a kategóriában. Sok kritika érte az Anakin Skywalkert játszó Jake Lloydot. Különlegesen nagy kritika érte a Jar Jar Binks karaktert, a kritikusok szerint nem volt egy komoly karakter sem a filmben. A nézők között megoszlottak a vélemények.

Egy másik forrása az elégedetlenségnek az volt, hogy az Erő forrását megpróbálták tudományosan megmagyarázni (bevezették a midi-chlorian fogalmát). Sok rajongó szerint ez felesleges volt és tönkretette a monda egyik részét, ami különlegessé tette a többi sci-fi filmmel szemben.

Több ember is újravágta a filmet és kiadta a változtatásait az interneten. A The Phantom Edit sokak szerint jobb, mint az eredeti film.

## [szerkesztés] A film címe

Több vélemény is létezik a film címét illetőleg. A legtöbbek szerint az árny Darth Sidious-ra és a Sith-ekre vonakozik.

## [szerkesztés] Szereplők

színész | szerep
--- | ---
Liam Neeson | Qui-Gon Jinn
Ewan McGregor | Obi-Wan Kenobi
Natalie Portman | Queen Padmé Amidala
Jake Lloyd | Anakin Skywalker
Ian McDiarmid | Senator/Supreme Chancellor Palpatine/Darth Sidious
Ahmed Best | Jar Jar Binks
Pernilla August | Shmi Skywalker
Kenny Baker | R2-D2
Ray Park Peter Serafinowicz (voice) | Darth Maul
Silas Carson | Viceroy Nute Gunray Ki-Adi-Mundi
Andy Secombe | Watto
Hugh Quarshie | Captain Panaka
Anthony Daniels | C-3PO
Oliver Ford Davies | Sio Bibble
Frank Oz | Yoda (bábjátékos és hang)
Samuel L. Jackson | Mace Windu
Terence Stamp | Chancellor Finis Valorum

## [szerkesztés] Külső hivatkozások

- A StarWars.com I epizódjának hivatalos honlapja
- Star Wars Galaxis - I. rész részleg
- LucasArts hivatalos honlapja
- IMDb

## [szerkesztés] Lásd még

- 1999 a filmművészetben

A lap eredeti címe "http://hu.wikipedia.org../../../b/a/l/Csillagok_h%C3%A1bor%C3%BAja_I%7E_Balj%C3%B3s_%C3%A1rnyak_e8e4.html"

Kategóriák: 1999 filmjei | Csillagok háborúja | Science fiction | Amerikai filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Česky
- Dansk
- Deutsch
- Español
- Suomi
- Français
- Galego
- עברית
- Hrvatski
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Română
- Русский
- Simple English
- Slovenčina
- Српски / Srpski
- Svenska
- ไทย
- Türkçe
- 中文